11/08/2014 | Administración LocalMunicipal
Brión
Aprobación definitiva da Ordenanza reguladora da taxa pola prestación do servizo de inspección relacionado coa medición e control de ruídos e vibracións

Elevado a definitivo o acordo provisional do Pleno de data 18 de xuño de 2014, de aprobación da ordenanza reguladora da taxa pola prestación do servizo de inspección relacionado coa medición e control de ruídos e vibracións en actividades sometidas a licenza de apertura ou á presentación de declaración responsable ou comunicación previa, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da ordenanza aprobada para os efectos da súa entrada en vigor. ARTIGO 1. OBXECTO. En exercicio da facultade conferida nos art.4 e 106 da Lei 7/1985, de 2 de abril, reguladora das bases de réxime local, e art.57 do RDL 2/2004, do 5 de marzo, polo que se aproba o texto refundido da Lei reguladora das facendas locais e de conformidade co determinado nos art.15 a 19 da sinalada Lei de facendas locais, se establece neste concello a “ Taxa pola prestación do servizo de inspección relacionado coa medición e control de ruídos e vibracións en actividades sometidas a licenza de apertura ou á presentación de declaración responsable ou comunicación previa”, ben se efectúe o mesmo a través dos servizos municipais como a través de empresas privadas, que se rexerá pola presente ordenanza fiscal. ARTIGO 2. FEITO IMPOÑIBLE.1. Constitúe o feito impoñible da presente taxa a prestación polos servizos municipais, ben directamente ou a través de empresa privada, do servizo de inspección consistente na medición de ruídos en locais ou establecementos públicos co obxecto de verificar o cumprimento por estes da normativa vixente en cada momento sobre control de ruídos e vibracións. ARTIGO 3. OBRIGA DE CONTRIBUÍR. A obriga de contribuír nace coa prestación do servizo de control/inspección de ruídos en locais e establecementos, e prodúcese coa efectiva realización da medición polo Concello, ben directamente ou a través de empresa privada. ARTIGO 4. SUXEITO PASIVO. Son suxeitos pasivos da taxa, en concepto de contribuíntes, as persoas físicas ou xurídicas e as entidades do art.35.4 da Lei xeral tributaria que soliciten, provoquen ou en cuxo interese redunde a actividade administrativa cuxa realización constitúe o feito impoñible do tributo, en concreto: a) O denunciante, se logo da prestación do servizo de medicións de ruídos efectuados, non pode acreditarse un incumprimento por parte do denunciado, da normativa de ruídos que resulta de aplicación. b) O denunciado, entendendo por tal ao titular da licenza ou o a quen tivese presentado a declaración responsable ou comunicación previa, ou no seu defecto a quen exerza efectivamente a actividade, aínda que non dispoña da pertinente licenza ou autorización para elo, ou non tivera presentado a declaración responsable ou comunicación previa, en relación co establecemento que fora sido obxecto da prestación do servizo de medicións de ruídos efectuados, si se acredita un incumprimento da normativa de ruídos que resulta de aplicación. c) No caso de que se preste o servizo de medicións de ruídos, de oficio, será suxeito pasivo da taxa, en concepto de contribuínte, o denunciado, entendendo por tal ao titular da licenza do establecemento que fora obxecto da prestación do servizo efectuado, si se acredita un incumprimento da normativa de ruídos que resulta de aplicación. ARTIGO 5. BASE IMPOÑIBLE E COTA.1. A base impoñible queda establecida na seguinte tarifa atendendo á natureza dos servizos prestados. Tarifa: 2. Os importes establecidos veranse incrementados co IVE correspondente. ARTIGO 6. NORMAS DE XESTIÓN.1. Previa á concesión de licenza de apertura ou reapertura de establecementos suxeitos á mesma consonte co disposto na Lei 9/2013, do 19 de decembro, do emprendemento e da competitividade económica de Galicia e normativa que a desenvolva, ou autorización de declaracións responsables ou comunicacións previas, o titular das mesmas deberá achegar informe emitido por técnico competente que acredite o cumprimento da normativa en materia de control de ruídos.2. Non será esixible o informe sinalado no apartado anterior naquelas licenzas de reapertura ou comunicacións previas nas que se emitira o mesmo en exercicios anteriores e non se produciran modificacións, obras ou alteracións nos elementos xeradores de ruídos ou na configuración física do local, sen prexuízo do cal polo Concello se poderán efectuar cantas inspeccións se entendan oportunas para garantir o cumprimento da normativa de control de ruídos.3. A presente ordenanza ten carácter exclusivamente fiscal e a súa aplicación non exclúe do cumprimento de todas aquelas obrigas que, en materia de apertura ou traspaso de locais e establecementos de actividades, veñan impostas pola normativa municipal ou sectorial que resulte de aplicación.4. Realizado o servizo procederase á liquidación da taxa correspondente polo servizo de medición. ARTIGO 7. DISPOSICIÓN FINAL. A presente ordenanza entrará en vigor o día seguinte ao da súa publicación íntegra no Boletín Oficial da Provincia, permanecendo en vigor ata que se acorde a súa modificación ou derrogación expresa. Brión, 4 de agosto de 2014 O alcalde José Luis García García